Държавен вестник, бр. 30, 2024 г., стр. 43

БРОЙ  30	
Д Ъ Р Ж А В Е Н  В Е С Т Н И К 	
СТР.  43  
постове и станции и местата на медицинските 
и реанимационните екипи;
4. температура на водата и въздуха;
5. работно време на спасителните постове 
и станции и медицинските и реанимацион­
ните екипи;
6. единен европейски номер за спешни 
повиквания „112“;
7. водни коридори и водноатракционни 
услуги.
Чл. 24. (1) На басейните за обществено 
ползване информационните табла се поставят 
на видими места в близост до техните входове 
и съдържат информация за:
1. основните правила за ползването на 
басейна и задълженията на посетителите;
2. схема на водните съоръжения в плув­
ните комплекси и водните паркове и раз­
положението на спасителните постове и на 
медицинския екип;
3. температура на въздуха и водата;
4. работно време на спасителните постове 
и на медицинския екип;
5. единен европейски номер за спешни 
повиквания „112“.
(2) В плувните комплекси и водните пар­
кове на всеки от съставните им басейни се 
поставят на видими места и допълнителни 
информационни табла, указващи специфич­
ните опасности и необходимите предпазни 
мерки при тяхното ползване.
Чл. 25. Информацията на информацион­
ните табла по чл. 23 и 24 се предоставя на 
български език и най-малко на един чужд 
език, като английският език е задължителен.
Чл. 26. (1) Водноспасителната дейност се 
осигурява от стопанина на водни площи, оп­
ределени за къпане по реда на Наредба № 5 
от 2008 г. за управление качеството на водите 
за къпане, ежедневно в периода от 1 юни до 
30 септември от 9,00 до 18,30 часа. 
(2) Водноспасителната дейност се осигуря­
ва от стопанина на басейните за обществено 
ползване ежедневно за цялото работно време 
на басейна.
Чл. 27. (1) Когато правото на управление 
и ползване на морски плаж е предоставено 
чрез концесия или договор за наем, конце­
сионерът или наемателят на морски плаж до  
31 март представя за съгласуване от минис­
търа на туризма програма за организацията 
на водноспасителната дейност за предсто­
ящия летен сезон, придружена със схема за 
охраняваните части от прилежащата към 
морския плаж акватория и разположението 
на спасителните постове. 
(2) В програмата по ал. 1 концесионерът 
или наемателят на морски плаж определя 
участъците от прилежащата към плажа аква­
тория, които се обезопасяват максимално, в 
зависимост от пригодността за къпане, плуване 
и водни спортове и съобразно конкретните 
особености и опасности. Схемата към про­
грамата следва да съдържа обозначение на 
спасителните постове и разстоянието между 
тях, водни коридори и водноатракционни 
услуги, ако се предвиждат такива, и тяхната 
широчина; зоната за спасяване (обезопасената 
акватория); местата на медицинските и ре­
анимационни екипи; участъците, определени 
за отдих на деца, в случай че се предвиждат 
такива, и други специфики или условия съглас­
но договора за концесия или наем. Схемата 
за охраняваната акватория се съгласува от 
Изпълнителна агенция „Морска администра­
ция“ преди представянето на програмата за 
съгласуване от министъра на туризма.
(3) В програмата по ал. 1 концесионерът 
или наемателят на морски плаж извън периода 
1 юли – 15 септември може да предвиди пое­
тапно обособяване на участъци с максимално 
обезопасяване в зависимост от конкретните 
особености на съответния морски плаж. 
(4) В случаите по ал. 3 концесионерът 
или наемателят на морски плаж информира 
посетителите на плажа чрез поставяне на 
информационна табела на всеки спасителен 
пост за етапното обособяване на участъци с 
максимално обезопасяване.
(5) В случай на настъпила промяна в програ­
мата за организацията на водноспасителната 
дейност за предстоящия летен сезон същата 
се съгласува отново по реда на ал. 1 и 2 до 
31 март на съответната година.
 (6) Извън участъците с осигурено мак­
симално обезопасяване концесионерите и 
наемателите нямат право да предлагат ус­
луги, свързани с предоставяне на плажни 
принадлежности.
Чл. 28. При организирани масови прояви 
по плуване на водните площи се осигурява 
допълнително обезопасяване с моторно пла­
вателно средство и спасители.
Чл. 29. (1) Организаторите на дейности за 
спорт, туризъм и развлечения, свързани с из­
ползването на плавателни средства (моторни, 
моторно-ветроходни, ветроходни и задвижвани 
с човешка сила), осигуряват безопасен коридор 
за излизане и приставане.
(2) На видно място от двете страни на 
коридорите по ал. 1 се поставят табели „Къ­
пането забранено“. 
(3) Лицата по ал. 1 не допускат навлизане 
на плавателните средства в зоната, определена 
за къпане и плуване, и контролират спазването 
на забраната по ал. 2.
(4) Лицата по ал. 1 осигуряват допълни­
телно обезопасяване с моторни плавателни 
средства и специално назначени спасители.
(5) Осъществяването на дейностите по ал. 1 
във водни площи, представляващи участъци 
от крайбрежните морски води или зони в 
българския участък на р. Дунав, се извърш­
ва при условията и по реда на Наредбата за